244 



I den sydlige Del af Mosen fandtes 0,6 — l,oo m Tørv over groft 

 Strandmateriale; over den største Del af Mosens østlige Partier ligger 

 et tyndt Lag Flyvesand. 



Saaledes som det fremgaar af Dr. Hartz's Undersøgelser, er Tør- 

 ven i Nexø Mose og ligeledes i Hundse Myre aflejret i Tiden efter 

 Egens Indvandring til Bornholm. I Modsætning til Nexø Mose er 

 Hundse Myre temmelig dyb, og Tørven gaar i Mosens dybeste Del 

 ned til ca. 4,5 m under Havfladen. Ifølge Oplysninger af Hr. Formand 

 Kruse i Snogebæk er der i Tørven fundet Stammer af El og Eg samt 

 Nødder af Hassel, men ingen Fyrrekogler. Ved Mosens Nordside 

 findes Tørv, som er dækket af Strandaflejringer fra Litorinatiden. 

 Tørvedannelsen maa saaledes være begyndt, medens Bornholm i An- 

 cylusliden laa højere end nu. 



Denne dybtliggende Tørv i Hundse Myre maa da i Alder svare 

 til de Lag af submarin Tørv, der haves Meddelelser om fra Hav- 

 bunden omkring Bornholm. Saaledes angiver Forchhammer 1 ), at der 

 er fundet Tørv paa Havbunden ved Vestkysten af Bornholm. Suess 

 omtaler i »Antlitz der Erde« (II, p. 539) en »südlich Bornholm 30 Fuss 

 unter dem Meere stehende Fichtenwald«. Tilsvarende Tørvelag findes 

 i og 0 for Hammer Sø, hvor der endnu for 100 Aar siden gravedes 

 Tørv (Rawert og Garlier). 



Medens der ikke kendes nøjere Angivelser af disse submarine 

 Tørvelags Planteindhold, ved man fra tilsvarende Lag i Skaane, f. Eks. 

 Ystad Havn, Trelleborg og Egnen ved Fodevig, at Egen var indvan- 

 dret, dengang den submarine Tørv her dannedes 2 ). Ved Ystad er der 

 ligeledes fundet Levninger af Fyr, ligesom ogsaa i en submarin Mose 

 ved Örnehusen paa Kortbladet Sandhammeren 3 ) 



I Forbindelse med disse Aflejringer fra Ancylustiden kan nævnes, 

 at dette Tidsrums Landhævning har afsat Spor af en anden Art, nem- 

 lig i de dybt nedskaarne Aadale, der navnlig fremtræder i Bornholms 

 sydlige Del. G. Braun har i en Afhandling: »Üeber die Morphologie 

 von Bornholm« 4 ) omtalt dette Forhold. Medens Aaernes Erosions- 

 basis i den senglaciale Tid laa højere end nu, sank den i Ancylus- 

 tiden (Landet hævedes). Der maatte derfor i denne Tid indtræde en 

 fornyet og forstærket Nedskæring af Aadalene. Virkningerne heraf er 



*) Ueber die Bestandteile des Meerwassers o. s. v. Amtl. Ber. d. 24. Vers. 

 Deutscher Naturf. u. Aerst. Kiel. 1846. (jfr. Schouw: Dansk Tidsskrift 1. 

 1847). 



2 ) N.O.Holst. Kartbladet Skanör. S. G. U. Ser. Aa, No. 1 12. 1895. 



3 ) J. C. Moberg. Kartbladet Sandhammaren. S. G. U. Ser. Aa, Nr. 110. 1895. 



4 ) Jahresber. d. Geogr. Ges. zu Greifswald. 1909. 



